text: En Bassas i Àfrica | De solanes i obagues
  ← Pluja fina
  Església basca i procés de pau →
  En Bassas i Àfrica
  Publicat el 14 d'abril de 2007 per Santi Torres
  Gent dels "matins de Catalunya Ràdio", porten una setmana retransmetent des de Moçambic i l'Antoni Bassas s'hi desplaçarà la setmana vinent. Em sembla que ha estat una iniciativa fantàstica. Un programa com el del Bassas es un programa que pels que som radioadictes, acaba sent familiar com les torrades de l'emorzar.
  Que un programa així dediqui temps, recursos i personal a parlar sobre la realitat africana des d'allà, em sembla la millor manera d'apropar una realitat, que d'alguna manera queda sempre relegada als documentals emesos en hores intempestives.
  Àfrica ja no és una entelequia o un terreny reservat per activistes de la solidaritat "super" conscienciats. Àfrica es a tocar de casa i dins a casa. Els mals d'Àfrica (la Sida, la fam, la corrupció, …) son mals que ens haurien de sonar com qüestions no pas del tot al.lienes.
  Com més comunicació entre les dues realitats, com més coneixement, millor per Àfrica i també millor per nosaltres. Enhorabona Basses i companyia!!.
  Us recomano de tot cor el bloc que el company jesuïta Pau Vidal escriu setmanalment des de Libèria. http://enpau.blogspot.com/